PATVIRTINTA

Šilalės rajono savivaldybės administracijos direktoriaus 2023 m. spalio 9 d.

įsakymu Nr. DĮV-604

**ŠILALĖS KAIMIŠKOSIOS SENIŪNIJOS TRAKTORININKO**

**PAREIGYBĖS APRAŠYMAS**

**I SKYRIUS**

**PAREIGYBĖ**

1. Šilalės kaimiškosios seniūnijos traktorininkas (toliau – traktorininkas) yra kvalifikuotas darbuotojas, dirbantis pagal darbo sutartį.

2. Pareigybės lygis – C.

3. Pareigybės pavaldumas – traktorininkas tiesiogiai pavaldus Šilalės kaimiškosios seniūnijos seniūnui (toliau – Seniūnas).

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

4. Darbuotojas, einantis šias pareigas, turi atitikti šiuos specialius reikalavimus:

4.1. turėti ne žemesnį kaip vidurinį išsilavinimą arba įgytą profesinę kvalifikaciją;

4.2. turėti TR2 kategorijos traktorininko pažymėjimą, arba vairuotojo C1, C, C1E, CE, D, D1, DE arba D1E kategorijų pažymėjimus;

4.3. turėti medicinos įstaigos leidimą šį darbą dirbti;

4.4. turėti ne mažesnę kaip vienų metų vairavimo patirtį;

4.5. išmanyti Lietuvos Respublikos įstatymus, Lietuvos Respublikos Vyriausybės nutarimus, Šilalės rajono savivaldybės (toliau – Savivaldybė) tarybos sprendimus, Savivaldybės

administracijos direktoriaus įsakymus, Šilalės rajono savivaldybės administracijos vidaus tvarkos taisykles, seniūnijos nuostatus ir šį pareigybės aprašymą.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

5. Šias pareigas einantis darbuotojas vykdo šias funkcijas:

5.1. vairuoja traktorių ir su inventoriumi atlieka pavestus darbus;

5.2. remontuoja traktorių ir kitus padargus;

5.3. greideriuoja seniūnijos kelius;

5.4. žiemos metu valo sniegą nuo seniūnijos kelių ir gyvenviečių gatvių atsižvelgdamas į snigimo intensyvumą, kad nesusidarytų sudėtingos eismo sąlygos;

5.5. užtikrina, kad nustatytu laiku priskirtiems traktoriams būtų atliekama techninė apžiūra ir jie apdraudiami privalomuoju transporto priemonių draudimu;

5.6. tvarko kelius, pakeles, piliakalnius, kapinaites, kerta krūmus ir medžius, išveža šiukšles;

5.7. atlieka malkų ruošimo ir kitus aplinkos tvarkymo darbus;

5.8. atlieka statybos-remonto darbus seniūnijai priklausančiuose pastatuose;

5.9. įvykus nelaimei, avarijai, naudoja visas galimas jų pasekmių likvidavimo priemones, nedelsiant kviečia policiją ir greitąją medicinos pagalbą, imasi visų apsaugos priemonių;

5.10. vykdo kitus nenuolatinio pobūdžio Savivaldybės administracijos direktoriaus ir seniūnijos seniūno pavedimus ir įpareigojimus savo kompetencijos ribose.

**IV SKYRIUS**

**ATSAKOMYBĖ**

6. Šias pareigas vykdantis darbuotojas atsako už:

6.1. transporto priemonės techninę būklę;

6.2. saugos darbe, priešgaisrinės saugos, elektros saugos reikalavimų laikymąsi;

6.3. efektyvų ir laiku atliekamą darbą pagal numatytas funkcijas;

6.4. darbo drausmės ir Vidaus tvarkos taisyklių laikymąsi;

6.5. savo funkcijų netinkamą vykdymą atsako Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau

\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė)

\_\_\_\_\_\_\_\_\_\_\_\_\_

(data)